จับด้วยแก้ว ทำกับดักแมลงวัน จับด้วยมือ
ถ้าจะจับแมลงวันด้วยวิธีนี้ ต้องมีแก้ว/ถ้วย เป็นแก้วพลาสติกใสได้ยิ่งดี เพราะไม่แตกแถมมองเห็นข้างใน ต่อมาคือกระดาษหรือบัตรคำสักแผ่น  แก้วใช้ดักแมลงวัน ส่วนกระดาษใช้ปิดแก้ว ไม่ให้แมลงวันบินหนี จะจับง่ายกว่าเยอะถ้าแมลงวันบินมาเกาะพื้นราบที่แข็ง มั่นคง เช่น โต๊ะ เคาน์เตอร์ครัว หรือกรอบหน้าต่าง  ค่อยๆ ขยับตัวไปทางแมลงวัน ถ้าเคลื่อนไหวปุบปับระวังแมลงวันบินหนีจนต้องรอนานกว่าจะมาเกาะใหม่ พอแมลงวันลงจอด ให้รีบย่องเอาแก้วครอบ ดักแมลงวันไว้ข้างใน ถ้าพลาดก็ต้องตามรอยแล้วรอให้บินมาเกาะอีกรอบ พอแมลงวันติดอยู่ในแก้วแล้ว คุณคงคิดว่าจะยกแก้วจากโต๊ะแล้วเอาไปปล่อยยังไง ก็ต้องสอดแผ่นกระดาษหรือบัตรคำเข้าไปปิดทางหนีซะเลย  ตอนสอดกระดาษเข้าไป อย่าเผยอปากแก้ว เพราะแค่นิดเดียวก็เท่ากับเปิดทางหนีให้แมลงวันแล้ว หนึ่งในกับดักแมลงวันที่ทำง่ายแต่ใช้ดี ก็คือขวดน้ำพลาสติกธรรมดานั่นแหละ   เปิดฝาแล้วเอากรรไกรตัดขวดด้านบนออก 1/4 เติมน้ำตาล 1/4 ถ้วยตวง (60 มล.) เติมน้ำ 1/4 ถ้วยตวง (60 มล.) แล้วหยดสีผสมอาหารสีฟ้า 1 - 2 หยด สีฟ้าช่วยล่อแมลงวันได้ จริงๆ จะสีอะไรก็ล่อได้ (กระทั่งไม่มีสี) ยกเว้นสีเดียวคือสีเหลือง เพราะเขาพิสูจน์กันแล้วว่าสีเหลืองเอาไว้ "ไล่" แมลงวัน หรือจะใช้น้ำไม่ต้องมาก ผสมน้ำยาล้างจาน กับน้ำส้มสายชูหมักจากแอปเปิ้ล 2 - 3 หยดแทนก็ได้ผลเหมือนกัน เอาท่อนบนของขวดน้ำที่ตัดไปมากลับหัว แล้ววางบนขวดท่อนล่างที่ใส่น้ำ ให้เหมือนกรวยกรอกน้ำ แบบนี้แมลงวันจะได้บินเข้าไปติด หาทางออกไม่ได้ เอากับดักแมลงวันไปวางในที่แดดจ้าที่แมลงวันชอบมาตอม แล้วรอจนแมลงวันเข้าไปติดในขวด ถ้าไม่มีขวดน้ำพลาสติก ก็ต้องเปลี่ยนไปทำกับดักแมลงวันด้วยขวดโหลที่ทำจากแก้ว (หรือแก้วน้ำ) กับแรป (พลาสติกใสห่ออาหาร) แทน   เทน้ำผสมน้ำตาลใส่ขวดโหลจนเกือบเต็ม หรือใช้น้ำส้มสายชูหมักจากแอปเปิ้ลผสมน้ำตาลแทน บีบน้ำยาล้างจานลงไปด้วย 1 ที ตัดแรปเป็นสี่เหลี่ยม ใช้ปิดแทนฝาขวดโหล แล้วเอาหนังยางรัดปากขวดไม่ให้ลื่นหลุด เจาะรูเล็กๆ กลางแรปด้วยปากกาหรือกรรไกร แมลงวันจะได้บินเข้าไปในโหลได้ แล้วก็จมน้ำในที่สุด วางขวดโหลบริเวณที่แดดส่อง นอกบ้าน หรือที่ไหนก็ตามที่แมลงวันชุม เป็นแผ่นกระดาษเหนียวๆ เอาไว้ห้อยตามมุมต่างๆ ของบ้าน แมลงวันจะบินมาติดแบบไม่ต้องออกแรงเลย  กระดาษที่ว่าจะเคลือบสารเหนียวๆ หวานๆ (บางทีก็เป็นพิษ) ไว้ล่อให้แมลงวันมาติดกับ ถ้าแขวนไว้ตามจุดต่างๆ ของบ้านอาจดูไม่น่ามองเท่าไหร่ แต่บอกเลยว่าดักแมลงวันได้ผลแบบสุดๆ ปกติคุณหาซื้อแผ่นกาวดักแมลงวันได้ทั่วไป แต่จะลุกมาทำเองแบบไม่ใช้สารพิษก็ได้ แค่มีถุงกระดาษสีน้ำตาล เมเปิ้ลไซรัป แล้วก็น้ำตาล   ตัดถุงกระดาษเป็นเส้นยาว กว้าง 1 นิ้ว (2.5 ซม.) เอาปากกาเจาะรูที่ด้านบนของกระดาษแต่ละเส้น แล้วร้อยเชือกหรือด้ายให้กลายเป็นห่วง ผสมเมเปิ้ลไซรัป 1/2 ถ้วยตวง (120 มล.) กับน้ำตาลทรายขาว 2 ช้อนโต๊ะ (30 มล.) และน้ำตาลทรายแดง 2 ช้อนโต๊ะ (30 มล.) ในถาดหรือชาม แช่เส้นกระดาษในส่วนผสมที่ว่า (พาดปลายไว้ตามขอบ) แล้วทิ้งไว้ให้ชุ่มหลายๆ ชั่วโมง หรือข้ามคืนได้ยิ่งดี หยิบเส้นกระดาษออกจากถาด แล้วถือไว้เหนืออ่างล้างจานจนเลิกหยด เสร็จแล้วจะเอาไปแขวนในบ้าน นอกบ้าน หรือที่ไหนก็ได้ที่แมลงวันชุม ขั้นแรกก่อนจับแมลงวัน ก็คือยกมือข้างที่ถนัดขึ้นมาป้อง เหมือนเวลาป้องปาก   ฝึกหุบมือเร็วๆ ให้ปลายนิ้วจรดสันมือ หุบมือแบบป่องๆ มีที่ว่างข้างใน เพราะต้องใช้ดักแมลงวัน ระวังอย่าบีบมือแน่นเกินไป และอย่ากำมือ เพราะแมลงวันจะถูกบี้เละ แต่ถ้าไม่กลัวแมลงวันตายและมือเลอะ ก็ตามสะดวก เวลาจะจับแมลงวันด้วยมือเปล่า ต้องรอให้แมลงวันบินมาเกาะบนพื้นราบตรงหน้า เช่น โต๊ะหรือเคาน์เตอร์   ค่อยๆ ขยับตัวไปทางแมลงวัน ถ้าเคลื่อนไหวปุบปับระวังแมลงวันบินหนีจนต้องรอนานกว่าจะมาเกาะใหม่ รอจนแมลงวันเกาะพื้นราบที่มั่นคงจะจับทางได้ง่ายกว่า จัดที่ให้โล่ง ไม่รก เพราะตอนจับจะได้ไม่ปัดโดนอะไรแตกหัก พอแมลงวันลงจอด ให้รีบตะปบด้วยมือที่ป้องไว้ ให้เงื้อมือใกล้ๆ ไม่เกิน 1 - 2 นิ้ว (2.5 - 5 ซม.) พอจับได้ก็หุบมือเหมือนที่ฝึกไว้   พอแมลงวันเห็นมือคุณขยับใกล้เข้ามา จะตกใจแล้วรีบบินหนีขึ้นข้างบน ก็เข้าทาง (และเข้ามือ) คุณเลย  พอแมลงวันบินเข้ามือแล้ว ให้รีบหุบมือดักไว้ข้างใน ทีนี้จะไปปล่อยนอกบ้าน หรือจับใส่โหลไว้ส่องหรือเป็นอาหารของสัตว์เลี้ยงบางชนิดก็ตามสะดวก
รวบรวมอุปกรณ์. รอจนแมลงวันบินมาเกาะ. เอาแก้วครอบแมลงวัน. สอดกระดาษไปใต้แก้ว. ทำกับดักจากขวดน้ำพลาสติก. ทำกับดักจากโหลแก้วกับแรปพลาสติกใส. ใช้แผ่นกาวดักแมลงวัน. ทำแผ่นดักแมลงวันใช้เอง. ป้องมือขึ้นมา. รอจนแมลงวันบินมาเกาะ. ตะปบแมลงวันด้วยมือที่ป้องไว้.
https://www.wikihow.com/Catch-Flies https://www.wikihow.com/Catch-Flies https://www.wikihow.com/Catch-Flies
Using a Cup Using Fly Traps Using Your Hands